કોંગ્રેસ અધ્યક્ષ રાહુલ ગાંધીએ મોદી સરકાર પર આકરા પ્રહારો કરતા કહ્યુ કે, મોદી સરકારનાં ચાર વર્ષનાં શાસનમાં રોજગારીની સમસ્યા અગ્રીમ રહી છે. યુવાઓને રોજગારી નથી મળી, દલિતો અને લઘુમતીઓને કોઇ અધિકાર નથી મળ્યા, ખેડૂતોને વ્યાજબી ભાવ નથી મળ્યો અને ખાસ મહિલાઓને સુરક્ષા આપવામાં આ સરકાર સંપૂર્ણપણે ફેલ રહી છે. રાહુલ ગાંધીએ સામાન્ય નાગરીકોને આવતી કાલે આયોજીત જન-આક્રોશ રેલીમાં પોતાની હાજરી આપવાની અપીલ કરી છે. તેમણે આ સમગ્ર મુદ્દે જનતાને પોતાનો આક્રોશ ઢાલવવા આ રેલીમાં જોડાવવા કહ્યુ છે. સુત્રોનાં જણાવ્યાં મુજબ આ રેલીમાં લગભગ 1 લાખથી વધુ લોકોની આવવાની સંભાવનાઓ છે. જોવાનું રહેશે કે આ જન-આક્રોશ રેલી મોદી સરકાર માટે સરદર્દ સાબિત થાય છે કે કેમ.